Ōsaka-jō?) inggih punika astana ingkang mapan wonten ing Taman Astana Osaka, dhistrik Chuo-ku, kutha Osaka, Jepang. Astana Osaka mapan wonten ing wewengkon paling ler laladan Uemachi, mapan wonten ing papan ingkang paling inggil tinimbang wewengkon ingkang wonten ing sakiwa tengenipun laladan punika. Astana Osaka kalebet bangunan tilaran budaya ingkang dipunjagi déning pamarèntah Jepang. Menara utami Astana Osaka ingkang inggil punika dados simbolipun kutha Osaka. Astana Osaka punika dipunginakaken minangka astana lan ugi bèntèng saking zaman Azuchi Momoyama dumugi ingzaman Edo. Astana Osaka ingkang wonten sapunika kapérang dados menara utama ingkang dipunjagi déning kalih tembok inggil ingkang dipunubengi parit, parit ingkang bagéyan jero (Uchibori) lan parit ingkang bagéyan njawi (Sotobori).